Når er det best å reise til København?
København har et mildere klima enn andre skandinaviske hovedsteder, og kan fint besøkes fra mars til september. Straks våren titter frem, fylles Københavns gater med uteserveringer og det arrangeres flere konserter og festivaler helt til kulden kommer rundt oktober måned. Mange velger å legge julehandelen til Københavns flotte julemarkeder, selv om prisene for overnatting er relativt høye i denne perioden.